แบงก์-ประกัน-บล.-บลจ.จัดเต็มโปรพิเศษลุยงาน Money Expo Udonthani 2016
แบงก์-ประกัน-บล.-บลจ.จัดเต็มโปรพิเศษ ลุยงาน Money Expo Udonthani 2016
8 ก.ย. 2559

นายสันติ วิริยะรังสฤษฎ์ ประธานจัดงาน มหกรรมการเงิน Money Expo เปิดเผยว่า วารสารการเงินธนาคาร จะจัด งานมหกรรมการเงินอุดรธานี ครั้งที่ 4 Money Expo Udonthani 2016 ใน วันที่ 7-9 ตุลาคม 2559 ที่อุดรธานี ฮอลล์ ศูนย์การค้าเซ็นทรัลพลาซา จังหวัดอุดรธานี ภายใต้แนวคิด “Digital Life Digital Money ชีวิตดิจิทัล การเงินดิจิทัล” เพื่อตอบสนองไลฟ์สไตล์ของสังคมไทยและสังคมโลก ที่กำลังก้าวไปสู่ “ยุคดิจิทัล” อย่างแท้จริงทั้งในเรื่องของ Digital Moneyและ IOT Internet of Things การสื่อสารที่ไร้พรมแดน ตั้งแต่ บ้านเรือน รถยนต์ไปจนอุปกรณ์เครื่องใช้ต่างๆ สามารถเชื่อมโยงสื่อสารกันเองได้
สำหรับมหกรรมการเงินอุดรธานี ครั้งที่ 4 นี้ มีธนาคาร สถาบันการเงิน องค์กรภาครัฐและเอกชนรวม 31 แห่งเข้าร่วมนำเสนอผลิตภัณฑ์และบริการภายในงานเพื่อให้ประชาชนชาวอุดรธานีและชาวอีสานตอนบน ครอบคลุม 7 จังหวัด ได้แก่ หนองคาย ขอนแก่น มหาสารคาม มุกดาหาร สกลนคร หนองบัวลำภู และ บึงกาฬ เลือกใช้บริการทางการเงินและการลงทุนอย่างครบวงจร
โดยผู้เข้าชมงานจะได้เลือกใช้บริการทางการเงินอย่างครบวงจร ได้แก่ สินเชื่อบ้าน สินเชื่อรถยนต์ สินเชื่อส่วนบุคคล บัตรเครดิต สินเชื่อเอสเอ็มอี สินเชื่อเพื่อเริ่มต้นธุรกิจ สินเชื่อเพื่อการส่งออก สินเชื่อเพื่อการนำเข้า เงินฝากทุกประเภท รวมทั้งประกันชีวิต/ประกันภัย/ประกันสุขภาพ ส่วนบริการทางการลงทุน ก็มีให้เลือกลงทุนหลากหลายช่องทาง ทั้งหุ้น อนุพันธ์ ทองคำ/โกลด์ฟิวเจอร์ส กองทุนรวม พร้อมทีมผู้เชี่ยวชาญที่มาให้คำแนะนำกลยุทธ์ในการลงทุนที่เหมาะสม
นอกจากนี้ ธนาคารและสถาบันการเงิน ยังได้เตรียมแคมเปญโปรโมชั่นพร้อมเงื่อนไขที่ดีที่สุด ทั้งอัตราดอกเบี้ยต่ำที่สุด และผลตอบแทนที่คุ้มค่าที่สุด ซึ่งลูกค้า ประชาชน และผู้ประกอบการเอสเอ็มอี สามารถตัดสินใจใช้บริการได้ทันทีภายในงาน ซึ่งนอกจากบริการทางการเงินการลงทุนที่ครบวงจรพร้อมด้วยโปรโมชั่นพิเศษต่างๆ มากมายแล้ว ภายในงานยังมีสัมมนาฟรีเรื่องการลงทุน พร้อมด้วยกิจกรรมความบันเทิงมินิคอนเสิร์ตจากศิลปินดังอย่างคับคั่ง
ด้านนางสาวภาคนี วิริยะรังสฤษฎ์ รองประธานจัดงานมหกรรมการเงิน Money Expo เปิดเผยว่า สำหรับงานมหกรรมการเงินอุดรธานี ครั้งที่ 4 ในปีนี้นอกจากบริการทางการเงินการลงทุนที่ครบวงจร พร้อมด้วยโปรโมชั่นพิเศษต่างๆ มากมายแล้ว ภายในงานยังมีสัมมนาฟรี! ณ เวทีกิจกรรมกลาง หัวข้อ “โกยหุ้นเข้าพอร์ตให้กำไรทะลุฟ้า” ในวันเสาร์ที่ 8 ตุลาคม 2559 เวลา 13.00-16.00 น. และ “Survivor Trade : ปั้นพอร์ตหลักร้อยเป็นหลักล้าน” ในวันอาทิตย์ที่ 9 ตุลาคม 2559 เวลา 13.00-16.00 น. โดยวิทยากรชั้นนำ พร้อมด้วยกิจกรรมความบันเทิง มินิคอนเสิร์ต จากศิลปินดังอย่างคับคั่ง ให้ชมตลอดทั้ง 3 วัน